Zbog problema sa vozačima sutra se otkazuje više polazaka u gradskom i prigradskom saobraćaju

Javno preduzeće "Subotica-trans" saopštilo je danas da će u četvrtak, 14. februara, određeni broj polazaka autobuskih linija biti otkazan. Kako se navodi, razlog za ovu meru je povećan broj vozača koji su na bolovanju.

Problemi sa vozačima u gradskom transportnom preduzeću se nastavljaju. Pored već poznate situacije o nedovoljnom broju i praktično konstantnoj potražnji za kadrom koji bi obavljao ovaj posao, u preduzeću ističu da su primorani da redukuju broj polazaka na određenom broju linija u gradskom i prigradskom saobraćaju, pa se tako za sutra, 14. februar, najavljuju sledeće promene. Za prigradski saobraćaj ukida se polazak u 16 časova na liniji 19 (Subotica – Stari Žednik – Novi Žednik), zatim polasci u 14,10 i 19,30 iz Subotice, kao i polasci u 14,45 i 20,00 iz Kelebije na liniji 22 (Subotica – Zorka – Kelebija). Na liniji 28 (Subotica – Ljutovo - D. Tavankut - G. Tavankut) ukidaju se polasci u 18,50 iz Subotice, odnosno u 19,35 iz G. Tavankuta. Što se tiče gradskog saobraćaja, na linija 2 (Srpski šor –Hala sportova – Pačirski put, KTC) ukidaju se polasci u 04,45 (od MEŠC-a) u 09,25, 10,50, 15,30, 16,55, 18,30 i 19,45 iz Srpskog šora, zatim polasci u 05,00, 08,15, 10,15, 16,05, 17,50, 19,10 i 20,20 sa Pačirskog puta. Linija 4 (Veliki Radanovac - Lifka) ukida polaske u 19,30 i 20,40 (do garaže) iz Velikog Radanovca i polaske u 18,50 i 20,15 od Lifke. Linija 8 (Željezničko naselje – Lifka - Aleksandrovo) ukida polazak u 15,45 iz Željezničkog naselja, odnosno polazak u 16,15 iz Aleksandrova. Na liniji 8A (Željezničko naselje – Jadran – Lifka) ukidaju se polasci u 09,00, 10,00, 11,00, 12,00, 16,45, 18,00, 19,00 i 20,00 iz Željezničkog naselja, odnosno u 08,35, 09,30, 10,30, 11,30, 17,15, 18,30 i 19,30 od Lifke. Iz JP "Subotica-trans" podsećaju zainteresovane da je već duže vreme otvoren Konkurs za vozače autobusa, a ujedno iz preduzeća nude obuku za sticanje dozvole za D kategoriju, nakon čega će biti ponuđen Ugovor o radu na poziciji vozača na određeno (24 meseca). 14.02.2019, 13:30 - Pored već najavljenih, biće otkazani i sledeći polasci: Na liniji 6 ( Mali Bajmok - Vikend naselje) otkazuje se polazak u 16:20 iz Vikend naselja. Na liniji 16 (Teslino naselje-Aleksandrovo) otkazuju se polasci 18:30 iz Teslinog naselja kao i polazak 19:15 iz Aleksandrova. Na liniji 44 polazak u 19:45 iz Subotice za Male Pijace kao i povratak u 20:55 iz Malih Pijaca za Suboticu. Izvor: Subotica.com

Postavljeno pre 1 godinu i 7 meseci Komentara: 99 Pregleda: 33490

( 84 ) ( 215 )